armvectores/hy_wikipedia_2023 huggingface dataset:
Միանդամ

Միանդամ, հանրահաշվական արտահայտությունների պարզագույն տեսակ, որ դիտարկվում է տարրական հանրահաշվում։ Միանդամ անվանում են թվային բազմապատկիչից (գործակցից) և դրական ամբողջ ցուցիչով մեկ կամ մի քանի տառերից կազմված արտադրյալը, ինչպես նաև առանձին թիվը և տառը, օրինակ՝ 
  
    
      
        +
        5
        
          a
          
            2
          
        
        
          b
          
            2
          
        
        x
        
          y
          
            2
          
        
        ,
        −
        6
        
          a
          
            4
          
        
        ,
        7
        ,
        −
        c
      
    
    {\displaystyle +5a^{2}b^{2}xy^{2},-6a^{4},7,-c}
  ։
Բլագոևի խումբ

Բլագոևի խումբ, Ռուսաստանում մարքսիզմի տարածմանը սկիզբ դնող առաջին սոցիալ-դեմոկրատական խմբերից։ Հիմնվել է Պետերբուրգում 1883 թվականի դեկտեմբերին՝ Դիմիտր Բլագոևի և ուրիշների կողմից։ Ունեցել է մոտ 30 ակտիվ անդամ, մեծ մասամբ՝ ուսանող։ 1884 թվականին Բլագոևի խումբը ընդունել է «Ռուսական սոցիալ-դեմոկրատական կուսակցություն» անունը, իսկ «Աշխատանքի ազատագրություն» խմբի հետ կապեր հաստատելուց հետո՝ «Պետերբուրգի ռուսական սոցիալ–դեմոկրատական կուսակցության խումբ»։ 1885 թվականին կազմակերպել է Ռուսաստանում առաջին սոցիալ–դեմոկրատական անլեգալ «Ռաբոչի» («Рабочий») թերթի հրատարակությունը (լույս է տեսել 2 համար)։ Բլագոևի խմբի առաջին ծրագրի նախագծում (1884) մի շարք կարևոր հարցեր լուծվել են մարքսիզմի դիրքերից, սակայն նախագիծը ունեցել է էական թերություններ։ Նախագիծը քննադատվել է «Աշխատանքի ազատագրություն» խմբի կողմից։ Պլեխանովին հանձնարարվել է մշակել երկու խմբերի համար ընդհանուր ծրագրի նախագիծ։ Բլագոևի ձերբակալությունից հետո (1885) Բլագոևի խումբը գլխավորել է Վ․ Գ․ Խարիտոնովը, վերջինիս ձերբակալությունից հետո (1886)՝ Ն․ Պ․ Անդրեևը։ 1887 թվականին Բլագոևի խումբ դադարեցրել է իր գործունեությունը։


== Անդամներ ==
Դիմիտր Բլագոև
Անտոնով Գ. Պ.
Բլագոսվավով Բ. Ե.
Բորոդին Ն. Ա.
Օռլով Ս. Կ.
Խարիտոնով Վ. Գ.
Կնիպովիչ Ն. Մ.Պետերբուրգի տեխնոլոգիկական համալսարանի ուսանողներ

Անդրեև Ն. Պ.
Անդրեև Պ. Պ.
Արշաուլով Պ. Պ.
Աշուրկով Լ. Ն.
Բելյավսկի Մ. Յ.
Գերասիմով Ա. Ա.
Գրիգորով Ն. Գ.
Դանիլով Վ. Ֆ.
Դեմենտև Կ. Գ.
Ռոզինսկի Ա. Ն.
Ֆոմին Ա. Ի.
Շատկո Պ. Պ.
Պետերբուրգի բժշկա-վիրաբուժական ակադեմիայի ուսանողներ
Լատիշև Պ. Ա.
Խլոպին Գ. Վ.


== Գրականություն ==
Благоев Д., Мои воспоминания, М.— Л., 1928;
Овсянникова С. А., Группа Благоева, М., 1959;
Полевой Ю. З., Зарождение марксизма в России. 1883—94 гг., М., 1959;
Костин А. Ф., От народничества к марксизму, М., 1967.
Լաս Նավաս դել Մարկես

Լաս Նավաս դել Մարկես (իսպ.՝ Las Navas del Marqués), մունիցիպալիտետ Իսպանիայում։ Գտնվում է Կաստիլիա և Լեոն ինքնավար համայնքում՝ Ավիլա նահանգում։ Մտնում է Վալե դել Ալբերեխե շրջանում։ Զբաղեցնում է 94 կմ² մակերես։ Ծովի մակարդակից գտնվում է 1,300 մ բարձրության վրա։ Գտնվում է Մադրիդից 82 կմ դեպի հյուսիս-արևմուտք։ Մադրիդից դեպի Ավիլա գնալու համար կարելի է օգտվել 2 եղանակից՝ մեքենայով կամ գնացքով։ Թեև կանգառը գրեթե 2 կմ հեռու է քաղաքից, այնուամենայնիվ յուրաքանչյուր ոք մշտապես կարող է ավտոբուսով հասնել քաղաք։ Այստեղ աշխատում են գնացքներ, որոնք ամեն օր շարժվում են Լաս Նավասից դեպի Մադրիդ կամ Լաս Նավասից Ավիլա։
Բնակչությունը 2007 թվականին կազմել է 5098 մարդ։ 2009 թվականի հունվարի 1-ի վիճակագրական տվյալներով բնակչության թիվը կազմել է 5 723։ Ամռանը քաղաքի բնակչությունը 5 անգամ ավելանում է, որովհետև Մադրիդից այստեղ հանգստանալու են ժամանում բազմաթիվ զբոսաշրջիկներ, ովքեր Լաս Նավաս դել Մարկեսում են անցկացնում իրենց ամառային հանգիստը, որովհետև այստեղ ավելի քիչ շոգ է, քան Մադրիդում։


== Բնական միջավայր ==
Լաս Նավաս դել Մարկեսը շրջապատված է սոճու հսկայական անտառներով։ Հանգստյան օրերին Մադրիդից այստեղ են գալիս քաղաքաբնակներ՝ անտառներում զբոսնելու և թարմ օդ շնչելու համար։ Մունիցիպալիտետի տարածքը համարվում է բազմաթիվ կենդանիների ապրելավայր։ Այստեղ հանդիպում են Սև արագիլներ։ 

		
		
		


== Կլիմա ==


== Տեսարժան վայրեր ==
Մունիցիպալիտետ այցելողների համար հետաքրքիր վայր է Մագալիայի դղյակ-ամրոց ը։ Այն կառուցվել է 16-րդ դարում, որտեղ ամեն տարի տեղի են ունենում մի քանի կարևոր իրադարձություններ. Սան խուան Բատիստա եկեղեցին (San Juan Bautista) և Սան Պաբլո Քովենտը (San Pablo Convent) պահպանվել են մինչև 2007 թվականը։


== Տոնակատարություններ ==
Լաս Նավաս դել Մարկեսի ամենակարևոր իրադարձությունը ամռանը նշվող փառատոնն է։ Այն իրականացվում է հուլիս ամսվա երկրորդ կիրակի օրը, երբ նրանք նշում են Քրիստո դե Գրացիայի գովաբանության օրը։ Տոնակատարության շաբաթն սկսվում է հրավառությամբ, իսկ շաբաթվա ընթացքում կազմակերպվում են ավտոմրցույթներ, սպորտային խաղեր, բացօթյա պարեր, ցլամարտեր։ Օգոստոսի 15-ին նշվում է Վալադալ Պիլգրիմը (Valladal Pilgrimage), որի ընթացքում մարդիկ հագնում են հատուկ հագուստներ և լաստանավերով ու ձիերով գնում են ծովափ։ Այնտեղ մարդիկ միասին խաղում են, մրցում, սնվում, իսկ օրվա ավարտին որոշում են, թե որ ձին կամ լաստանավն է եղել ամենալավը։


== Ծանոթագրություններ ==
Քվեմո-Աձվիսի

Կվեմո-Ադզվիսի (վրաց.՝ ქვემო აძვისი), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 680 մետր։ Բնակչությունը՝ 111 մարդ (ըստ 2014 թվականի տվյալների)։ Հեռախոսային կոդ՝ +995։


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
1282

1282 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1282 թվականն է, 
XIII դարի 82-րդ տարին։


== Դեպքեր ==


== Ծնունդներ ==


== Մահեր ==
Ռամալլահ

Ռամալլա կամ Ռամալլահ (արաբ․՝ رام الله‎‎ (رام الله ), եբրայերեն՝ רמאללה‎), քաղաք Հորդանան Գետի Արևմտյան Ափի կենտրոնական մասում, որը մերձ է Էլ Բիրեին։ Գտնվում է Երուսաղեմից 13 կմ դեպի հյուսիս հեռավորության վրա։ Այժմ Ռամալլան Պաղեստինյան Ինքնավարության վարչական մայրաքաղաքն է։ Բնակչությունը 27 460 մարդ է (2007)։ Բնակչության մոտավորապես կեսը կազմում են քրիստոնյա, իսկ մյուս կեսը մուսուլման արաբները։


== Ծանոթագրություններ ==
Վիվիան Բլեյն

Վիվիան Բլեյն (անգլ.՝ Vivian Blaine, նոյեմբերի 21, 1921(1921-11-21), Նյուարկ, Նյու Ջերսի, ԱՄՆ - դեկտեմբերի 9, 1995(1995-12-09), Նյու Յորք, Նյու Յորք, ԱՄՆ), ամերիկացի դերասանուհի և երգչուհի։


== Կենսագրություն ==
Ծնվել է Նյու Ջերսի նահանգի Նյու-Արկ բնակավայրում, ապահովագրական գործակալի ընտանիքում։ Դերասանական կարիերան սկսել է  1934 թվականին՝ թատերական ներկայացումներում։ 1937 թվականից սկսած երկրում, որպես երգչուհի պարային խմբերի հետ հյուրախաղերով հանդես է գալիս, ներկայանալով գիշերային ակումբներում։ 1942 թվականին Բլեյնը «20th Century Foxի» հետ կնքում է պայմանագիր, որից հետո գնում է Հոլիվուդ, մի քանի տարի անց առաջին անգամ ամուսանանում է։
1940- ական թվականներին դերասանուհին հայտնվում է կինոֆիլմերում՝ մարմնավորելով երկրորդական դերեր։ Ավելի վառ և հիշարժան է նրա մասնակցությամբ նկարահանված «Երիտասարդներն ու տիկնիկները» ֆիլմը։ Վերջին տարիներին Բլեյնը շարունակել է խաղալ թատերական բեմում, նկարահանվել է կինոյում և հեռուստատեսությամբ։ 1970- ական թվականներից սկսած դերասանուհին հաճախ հանդես էր գալիս ՄԻԱՎի դեմ ուղղված բազմաբնույթ միջոցառումներում և նախագծերում։ Վիվիան Բլեյնը մահացել է 1995 թվականին, 74 տարեկան հասակում, սրտի անբավարարությունից։


== Ֆիլմագրություն ==
1943 - Բզեզիկներ - Սյուզան Կոուան
1944 - Գրիվիչ-Վիլլիջ - Բոննի Ուոտսոն
1945 - Տոնավաճառ - Էմիլի Էդվարդս
1945 - Տիկնիկ - Մերի Էլիզաբեթ Կերրոլլ
1946 - Եթե բախտս բերի - Լինդա Ֆարրելլ
1952 - Ողջույն, գեղեցկուհիներ - Յունա Յանսի
1955 - Երիտասարդներն ու տիկնիկները - Օրիորդ Ադելաիդ
1982 - Մակաբույծ - Օրիորդ Էլիզաբեթ Դեյլի


== Ծանոթագրություններ ==


== Արտաքին հղումներ ==
Վոզդվիժենկա (գյուղ, Տույմազինսկի շրջան)

Անվան այլ կիրառումների համար տե՛ս՝ ՎոզդվիժենկաՎոզդվիժենկա (ռուս.՝ Воздвиженка, բաշկիրերեն՝ Воздвиженка), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 173 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խարկովկա (Կամենսկի շրջան)

Անվան այլ կիրառումների համար տե՛ս՝ Խարկովկա (այլ կիրառումներ)Խարկովկա (ռուս.՝ Харьковка), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Կրասնովսկի գյուղական համայնքի կազմի մեջ։
Մարմարա (կղզի)

Մարմարա (թուրքերեն՝ Marmara), ավելի վաղ Պրոկոնեսոս (հուն․՝ Προκόννησος), կղզի, որը գտնվում է Մարմարա ծովի արևմտյան հատվածում։ Այն պատկանում է Թուրքիային և վարչականորեն մտնում է Բալըքեսիրի մարզի կազմի մեջ։


== Աշխարհագրություն ==
Մարմարան համանուն ծովի մեծ կղզիներից մեկն է համարվում։ Կղզու տարածքը կազմում է 130 կմ²։ Ամենաբարձր կետը 699 մետր է՝ Քափը լեռը։ Մարմարայի ափերը կտրտված են փոքր ծովախորշերով։ Ռելիեֆը լեռնային է։ Այն համարվում է Մարմարայի շրջանի Բալըքեսիրի մարզի կենտրոնը։


== Պատմություն ==
Կղզին հայտնի է սպիտակ մարմարի հանքերով, որից էլ ստացել է իր անվանումը և՛ ծովը, և՛ կղզին։ Մարմարի հանքաքարի շահագործումը շարունակվում է ցայսօր։ Անտիկ շրջանից մինչև Օսմանյան տիրապետության ի հայտ գալը կղզին կոչվում էր Պրոկոնեսոս (Προκόννησος): Այդ անվանումը մինչև հիմա էլ արդիական է ու գործածական Հունաստանում։
Կղզին գաղութացվել է հոնիական հույների կողմից դեռևս անտիկ շրջանում, գրեթե 3-րդ հազարամյակում՝ մեր թվարկությունից առաջ։ Սկսած կայսր Կոնստանտինի տիրապետությունից, մեր թվարկության IV դարում, կղզին հռչակված էր որպես հանգստավայր բյուզանդացի արիստոկրատների համար։ Հուստինիանոսի տիրապետության ժամանակահատվածում այստեղ կառուցվում է կայսերական պալատ։ Ընդհուպ մինչև Առաջին համաշխարհային պատերազմը կղզու բնակչությունը բացառապես հույներից էր բաղկացած։ Հավարտ պատերազմի Լոզանի պայմանագրով, 1923 թվականին տեղի ունեցավ բնակիչների փախանակություն Հունաստանի և Թուրքիայի միջև։ Արդյունքում բոլոր հույները տեղափոխվեցին Հունաստան և աշխարհի շատ երկրներ՝ Գերմանիա, Կանադա, ԱՄՆ։
1935 թվականի հունվարի 4-ին, տեղական ժամանակով 16:41:29-ին այստեղ տեղի ունեցավ երկրաշարժ։
1942 թվականին կղզու ափամերձ գոտում խորտակվեց SS Kurtuluş նավը։


== Տրանսպորտ ==
Դեպի կղզի կարելի է հասնել Ստամբուլից նավով կամ լաստանավով։ Իսկ Թեքիրդաղից և կարելի է այստեղ հասնել մոտորանավակով։


== Մշակույթ ==
Մարմարա քաղաքում, որը գտնվում է կղզու տարածքում, կա այսպես կոչված՝ թանգարան բաց երկնքի տակ։ Այստեղ ցուցադրվում են Հին Հռոմի և Բյուզանդիայի ժամանակաշրջանի ցուցանմուշներ։


== Ծանոթագրություններ ==


== Արտաքին հղումներ ==
Papers Archived 2012-10-21 at the Wayback Machine. presented to the II. National Symposium on the Aegean Islands, 2–3 July 2004, Gökçeada, Çanakkale
Արքայադուստր Շարլոտ

Քեմբրիջի արքայադուստր Շառլոթ, Քեմբրիջի դուքս Ուիլյամի և դքսուհի Քեթրինի կրտսեր և միակ դուստրը։ Նա ծնվել է 2015 թվականի մայիսի 2-ին։ Նա չորրորդն է ժառանգելու Անգլիայի թագուհի Էլիզաբեթ 2-րդի գահը իր հայրական պապից՝ Ուելսի արքայազն Չարլզից, իր հորից՝ Քեմբրիջի դուքս Ուիլյամից և եղբորից՝ Քեմբրիջի դուքս Ջորջից հետո։


== Հայտարարումն ու ծնունդը ==

Քլարենս հաուսը 2014 թվականի սեպտեմբերի 8-ին հայտարարեց, որ Քեմբրիջի դուքսն ու դքսուհին պատրաստվում են ունենալ իրենց երկրորդ երեխային։
Հաջորդ ամիս Քեսինքթոն պալատը հայտարեց, որ ենթադրվում է, որ երեխան կծնվի 2015 թվականի ապրիլին։
2015 թվականի մայիսի 2-ին ծնվեց Լոնդոնի Սուրբ Մարիամ հիվանդանոցում
Իր ծնունդից մոտ 10 ժամ անց երեխան իր ծնողների հետ ներկայացավ հասարակությանը հիվանադանոցի բակում։
Հետևյալ օրը քաղաքի խորհրդանիշների, ինչպիսիք են Լոնդոնում Թաուեր կամուրջը, Լոնդոնի աչքը և Թրաֆալգարյան հրապարակը, շատրվանները, Օտտավայի և Օնտարիոյի Խաղաղության աշտարակների շատրվանները ներկվեցին վարդագույնով՝ նշելով արքայադստեր ծնունդը։
Մայիսի 4-ին Լոնդոնի Հայդ պարկում և Թաուերում 21 կրակոցներ բաց թողնվեցին


== Կենսագրություն ==
2015 թվականի հուլիսի 5-ին Արքայադուստր Շառլոթը կնքվեցOn 5 July 2015 Քենթերբերիի Արքեպիսկոպոսի կողմից Սադրինգամի Սուրբ Մարիամ Մագդաղենացի եկեղեցում։
Հունիսի 12-ին նա առաջին անգամ երևաց հասարակությանը Բուքինգեմյան պալատի պատշգամբից հետևելով Թագուհու պաշտոնական ծննդայն արարողության կապակցությամբ արվող զորքի շքերթին։


== Տիտղոսն ու կոչումը ==
Արքայադուստր Շառլոթը ծննդյան օրվանից կոչվում է «Ձերդ Գերազանցություն» այն իրավունքով, որ տրվել է Էլիզաբեթ 2-րդի կողմից 2012 թվականի դեկտեմբերի 31-ին, որով այս տիտղոսը տրվում է Ուելսի արքայազնի ավագ որդու բոլոր երեխաներին։
Արքայադուստրը չորրորդն է ժառանգելու թագուհու գահը իր պապիկից, հորից և եղբորից հետո։ Փերթի գահը ժառանգելու մասին փոփոխությունների համաձայնագրից հետո, նա մնում է չորրորդը ժառանագելու գահը, եթե նույնիսկ փոքր եղբայր ծնվի իրենից հետո։


== Տոհմ ==
Հայրիկի կողմից նա Ունսդորներ տոհմից է, իսկ մայրիկի կողմից նա Քեմբրիջի դքսուհի Քեթրինի ընտանիքի հետնորդն է։
Իր հայրական տատիկի՝ Ուելսի Արքայադուստր Դիանայի կողմից նա Սպենսերների ընտանաիքի հետնորդն է, ինչպես նաև Գրաֆթոնի առաջին դուքս Հենրի Ֆիթզրոյի և Ռիչմոնդի առաջին դուքս Չարլզ Լենոքսի՝ Անգլիայի թագավոր Չարլզ 2-րդի ապօրինի որդիների կողմից է նա հետնորդ կողմից։ Որպես Էդինբուրգի դուքս Արքայազն Ֆիլիպի ծոռ, նա հոր կողմցի հաջորդն է Գլուքսբուրգի տան, որը Օլդենբուրգի տոհմի ճյուղերից է։


== Ծանոթագրություններ ==
Մադին (լիճ)

Լիճ Մադին (ֆր.՝ Lac de Madine), լիճ Ֆրանսիայում։
Գտնվում է երկրի հյուսիս արևելքում՝ Լոթարինգիայում։ Առավելագույն խորությունը կազմում է 14 մետր։ Լճի հայելու մակերեսը կազմում է մոտ 11 կմ²։ Լճի վրա կղզի կա։ 
Մադին լիճն արհեստական ծագում ունի։ Սնվում է բազմաթիվ մանր գետերով։ Վայրը հրապուրիչ է տուրիստների համար, հայտնի է սպորտի ջրային տեսակների և ջրի վրա զվարճանքների սիրահարների շրջապատում։
Լճից արտահոսում է Ռյու դե Մա գետը։


== Հղումներ ==
LE LAC DE MADINE
Յոհան Ագրել

Յոհան Ագրել  (շվեդերեն՝ Johan Joachim Agrell), շվեդ և գերմանացի ջութակահար, դաշնակահար, դիրիժոր և կոմպոզիտոր։


== Կենսագրություն ==
Յոհան Ագրելը ծնվել է 1701 թվականի փետրվարի 1-ին, Լյոթ քաղաքում (Արևելյան Գետալանդ)։ Նա կրթություն է ստացել Ուփսալա քաղաքում, այնուհետև մեկնել է Անգլիա, Ֆրանսիա, Իտալիա և այլ երկրներ։
1723֊1746 թվականներին նա եղել է պալատական ջութակահար Կասել քաղաքում, որտեղ նա ձեռք է բերել դաշնակահարի համբավ։ 1746 թվականից Նյուրնբերգում եղել է կապելմայստեր։
Նրան են պատկանում մի շարք հայտնի ստեղծագործություններ (սիմֆոնիաներ, համերգներ, սոնատներ և այլն), որոնց ժողովածուն լույս է տեսել Նյուրնբերգում։ Նրա գրած որոշ ստեղծագործությունների ձեռագիր տարբերակը պահպանվում է։
Երիտասարդ տարիներին Ագրելլայի երաժշտության վրա մեծ ազդեցություն է ունեցել ժամանակակից իտալական 0երաժշտությունը, մասնավորապես՝ Անտոնիո Վիվալդիի։
Յոհան Ագրելը մահացել է 1765 թվականի հունվարի 19-ին Նյուրնբերգ քաղաքում։


== Գրականություն ==
Agrell, Johann // Allgemeine Deutsche Biographie


== Ծանոթագրություններ ==


== Արտաքին հղումներ ==
Page consacrée à la famille Agrell
The Agrell family's homepage
SWEDISH MUSICAL HERITAGE Johan Agrell (1701−1765)
Sinfonia à 6 B-flat major op 1:4
Sinfonia a 8 in D major
Sinfonia a 6 F major
Concert for harpsichord, flute or violin and string orchestra in G major Concerto, opus IV no. 3
Բուխբրուն

Բուխբրուն  (գերմ.՝ Buchbrunn), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Կիտցինգեն շրջանում։ Բնակչությունը կազմում է 1041 մարդ (2010 թվականի 31 դեկտեմբերի տվյալներով), տարածքը՝ 4,57։ Պաշտոնական կոդը՝ 09 6 75 114։


== Ծանոթագրություններ ==
Վիսշեե Սոլենոե

Վիսշեե Սոլենոե (ուկրաիներեն՝ Вище Солоне), գյուղ Ուկրաինայի Խարկովի մարզի Բորովի շրջանում։ Հիմնադրվել է 1725 թվականին։
2001 թվականի տվյալներով Վիսշեե Սոլենոե գյուղում բնակվում էր 473 մարդ։ Բնակավայրը զբաղեցնում է 4312 կմ² տարածք։ Բնակչության խտությունը կազմում էր 109,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գալուր

Գալուր, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 420 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ռիխարդ Քրուսպե

Ռիխարդ Ցվեն Քրուսպե (գերմ.՝ Richard Zven Kruspe; ծնվել է 1967 թ. հունիսի 24-ին Վիթենբերգում, Արևելյան Գերմանիա), գերմանական հանրաճանաչ Ռամշտայն ինդաստրիալ-մետալ խմբի հիմնադիրն է, սոլո-կիթառահար և բէք-վոկալիստ։


== Կենսագրություն ==


=== Մանկությունը ===
Ռիխարդը ծնվել է բազմազավակ ընտանիքում, ունի եղբայր և քույր։ Ընտանիքում ամենակրտսեր երեխան է։ Մանկությունը անցել է Վիթենբերգում և հարևան Շվերինում։
Պատանեկության տարիներից հանդիսանում էր AC/DC և Kiss խմբերի երկրպագուն։
12 տարեկան հասակում ծնողների դրդմամբ սկսում է զբաղվել սպորտով՝ 7 տարի մասնագիտորեն ըմբշամարտ է պարապում։ Սակայն դա նրան չխանգարեց զբաղվել ամենասիրելի գործով՝ երաժշտությամբ։ 20 տարեկան հասակում Ռիխարդը երաժշտական կրթություն է ստանում ԳԴՀ-ն փազային դպրոցում (միակն է խմբում, ով երաժշտական կրթություն է ստացել)։ Նրա երազանքն էր ստեղծել ռոք-խումբ, որի համար շուտով մեկնում է Բեռլին։
Այստեղ պետք է նշել, որ Ռիխարդի Բեռլին տեղափոխվելուն ազդել է նաև ընտանեկան հանգամանքները։ Նա վաղ հասակից առանց հայր էր ապրում, մոր և խորթ հոր հետ, և մի քանի հարցազրույցներում ասում էր, որ երկու ծնողների հետ վատ հարաբերություններ ուներ։ Հայտնի է, որ առաջին անգամ նա իր մորը Ռամշտայնի համերգի է բերել 2001 թվականին։ Հայտնի է նաև, որ Ռիխարդը 12 տարեկան հասակում լուրջ հակամարտություն է ունեցել խորթ հոր հետ, երբ վերջինս երեխայի սենյակի պատից պոկել է Kiss խմբի պաստառը և ճղել։ Ապագա կիթառահարը ամբողջ գիշեր լաց է եղել, բայց երբ առավոտյան զարթնել է, տեսել է, որ նույն պաստառը կրկին կպցված է պատից։


== Արտաքին հղումներ ==
Richard Kruspe (անգլ.) Internet Movie Database կայքում
Emigrate Archived 2006-07-21 at the Wayback Machine. @ RammImages.com
(անգլերեն) Rammstein Official Website
(գերմաներեն) Rammstein Official Website
(անգլերեն) Emigrate Official Website Archived 2011-10-02 at the Wayback Machine.
(գերմաներեն) Emigrate Official Website Archived 2013-04-06 at the Wayback Machine.
(անգլերեն) RichardKruspe.com Archived 2014-12-18 at the Wayback Machine.
(թուրքերեն) Turkey Fan Website
Ջումի (Զուգդիդի շրջան)

Ջումի (վրաց.՝ ჯუმი), գյուղ Վրաստանում։ Գտնվում է Սամեգրելո-Զեմո Սվանեթ մարզի Զուգդիդի շրջան‎‎‎ում։


== Դիրք ==
Գյուղը գտնվում է ծովի մակարդակից 70 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1200 մարդ։


== Ծանոթագրություններ ==
Պողոս Գուբելյան

Պողոս Գուբելյան (Պօղոս Ռայմոնդ Գուբելեան, ծն․ 1936 թ․, Ալեքսանդրեթ), հայ գրող։ Քալիֆորնիայի Հայ գրողների միության քարտուղար։


== Կենսագրություն ==
Մանուկ հասակում տեղափոխվել է Լիբանան, իսկ երիտասարդութեան տարիները անց է կացրել Աֆրիկայի խորքերում, հիմնականում՝ Սիերա Լեոնեում։ 1979-ից ի վեր բնակվում է Լոս Անջելեսում։
Աշխատակցել է Բեյրութի «Սփիւռք»-ին և այլ ամսագրերի ու թերթերի։ Մեկուկես տասնյակ գրքերի հեղինակ է։ Ըստ Ալեքսանդր Թոփչյանի՝ "նրա գրականությունը եղավ եզակի մի երևույթ ոչ միայն սփյուռքի, այլև ընդհանրապես քսաներորդ դարի հայ գրականության մեջ": Հայաստանի Գրողների միության նախագահ Լևոն Անանյանը Գուբելյանին անվանել է "սփյուռքահայ արձակի լավագույն դեմքերից"․ «Նա հայ գրականություն է բերել աֆրիկյան պատկերներ և աֆրիկական զարմանալի թեմա։ Նրա լեզուն նոր է ու յուրատիպ, իսկ ոճը` թարմ»։ Նրա գործերը թարգմանվել են ռուսերեն («Лес в человеке», 2004), արաբերեն (سمفونية إفريقية) և անգլերեն (Mission to Marash)։


== Մրցանակներ ==
Հայաստանի գրողների միության ոսկե մեդալ՝ գրական մեծ ավանդի համար։
«Արդի արձակ 21-րդ դար» մրցանակ։


== Երկեր ==
«Ափրիկեան Ափերու Վրայ», 1967թ.,
«Ափրիկեան Համանուագ», 1973թ.,
«Անտառը Մարդուն Մէջ» 1978թ.,
«Պայթում Լռած Թնդանօթներու» 1982թ.,
«Ֆրիուէյ», 1988թ.,
«Ողջո՜յն Յաւերժական Լիբանան», 1991թ., *
«Merci Beaucoup Ասպետական Ֆրանսա», «Առաքելութիւն Ի Մարաշ», «Փոթորիկ», «Փասփորթ», «Փտախտ» և «Այն Միւս Փողոցը», «Զաւեշտախառն Ոստայն» (2016) և այլն։


== Ծանոթագրություններ ==
Ռևինո (գյուղ, Կրասնոարմեյսկի շրջան)

Ռևինո (ռուս.՝ Ревино), գյուղ Ռուսաստանի Սարատովի մարզի Կրասնոարմեյսկի շրջանի կազմում։
Բնակչությունը վերջին գրանցված տվյալներով կազմում էր 491 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կասանո դելե Մուրջե

Կասանո դելե Մուրջե (իտալերեն՝ Cassano delle Murge), կոմունա Իտալիայում, գտնվում է Ապուլիա մարզի Բարի գավառում։
Բնակչությունը 12832 մարդ (2008 թվականի տվյալներով), բնակչության խտությունը 140 մարդ/կմ²։ Զբաղեցնում է 89 կմ² տարածք։ Փոստային ինդեքս՝ 70020։ Հեռախոսային կոդ՝ 080։
Բնակչության հովանավոր սուրբ համարվում է Մարիամ Աստվածածինը։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 080 764333
Էլեկտրոնային փոստ՝ segreteria@comune.cassanodellemurge.ba.it
Պաշտոնական կայք՝ http://www.comune.cassano.bari.it/ Archived 2009-08-26 at the Wayback Machine.


== Արտաքին հղումներ ==
http://www.comune.cassano.bari.it/ Archived 2009-08-26 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ֆիդել Վալդես Ռամոս

Ֆիդել Վալդես Ռամոս (իսպ.՝ Fidel Valdez Ramos, մարտի 18, 1928(1928-03-18)[…], Lingayen, Ilocos Region, Ֆիլիպիններ - հուլիսի 31, 2022(2022-07-31), Մակատի), ֆիլիպինցի պետական ​​գործիչ, Ֆիլիպինների 12-րդ նախագահը (1992-1998 թթ.), Ֆիլիպինների պաշտպանության նախարարը (1988-1991 թթ.), Ֆիլիպինների գլխավոր շտաբի պետը (1986-1988 թթ.), Ֆիլիպինների ոստիկանական ծառայության պետը (1980-1986 թթ.)։
Մոսկվայի միջազգային հարաբերությունների պետական ինստիտուտի պատվավոր անդամ։


== Կենսագրություն ==
Ծնողները եղել են քաղաքական վերնախավից․ հայրը եղել է Ֆիլիպինների խորհրդարանի անդամ և արտաքին գործերի նախարար։ Ֆիդել Ռամոսը կրթություն է ստացել ԱՄՆ-ի Վեստ Փոյնթ ռազմական ակադեմիայում, որտեղ զարգացող երկրների համար կրթել են են բազմաթիվ սպաներ, որոնք հետագայում դարձել են աջակողմյան ռազմական հեղաշրջումների մասնակիցներ։ Սովորել է նաև Իլինոյս նահանգի համալսարանում։


=== Զինվորական կարիերան և դերը հեղափոխության մեջ ===
Կորեական և Վիետնամի պատերազմների մասնակից է։ Նախագահ Ֆերդինանդ Մարկոսի օրոք, որպես ոստիկանական ուժերի ղեկավար հետևել է արտակարգ դրության ռեժիմի պահպանմանը։
1986 թվականին, արտահերթ նախագահական ընտրություններից հետո, որոնց արդյունքները հակասական են եղել (երկու թեկնածուներն էլ հայտարարեցին իրենց հաղթանակի և հակառակորդների կողմից կեղծիքների մասին), երկրում բողոքի ցույցեր են բռնկվել Մարկոսի բռնապետության դեմ։ Ցույցերի նախաձեռնողը եղել է Մարկոսի գլխավոր հակառակորդը Կորասոն Ակինոն։ Ընդդիմությանը աջակցել են կաթոլիկ եկեղեցին, պաշտպանության նախարար Խուան Էնրիլեն ու Ֆիդել Ռամոսը։ Ռամոսն ու Էնրիլեն օգնել են Կորազոն Ակինոյին ռազմական հեղաշրջում իրականացնելու գործում։ 
Հեղաշրջումից և Մարկոսի փախուստից հետո Ռամոսը ստացել է գլխավոր շտաբի պետի նոր պաշտոնը։ Այդ պաշտոնը զբաղեցնելուց հետո նա բանակը մաքրել է տապալված նախագահի կողմնակիցներից։ 1988 թվականին Ռամոսը նշանակվել է երկրի պաշտպանության նախարար։
1992 թվականին նախագահական լիազորությունների ավարտից հետո Կորասոն Ակինոն նրա թեկնածությունն առաջարկել է որպես իր իրավահաջորդ։


=== Քաղաքական գործունեություն ===
Նա իրեն դրսևորել է աջ թևի քաղաքական գործիչ, 1986 թվականի հեղաշրջումից անմիջապես հետո նրա հանձնարարականով Ակինոն կառավարության կազմից հեռացրել է ձախակողմյան նախարարներին։
Իշխանության գալուց հետո նա շարունակել է շուկայական բարեփոխումների, սեփականաշնորհման և օտարերկրյա ներդրումների ներգրավման քաղաքականությունը։
Ֆիդել Վալդես Ռամոսը մահացել է 2022 թվականի հուլիսի 31-ին, COVID-19-ի պատճառած բարդություններից։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Մալմյոյի ժամանակակից արվեստի թանգարան

Մալմյոյի ժամանակակից արվեստի թանգարան (շվեդերեն՝ Moderna Museet Malmö), Շվեդիայի Մալմյո քաղաքում 2009 թվականի դեկտեմբերին բացված պատկերասրահ, որը հանդիսանում է Ստոկհոլմի Ժամանակակից արվեստի թանգարանի մի մասը, թեև ունի ցուցադրումների առանձին ծրագիր և տեղակայված է 1901 թվականին կառուցված նախկին էլեկտրակայանի շենքում․ 1988 - 2006 թվականներին այդ շենքում էր գտնվում ժամանակակից արվեստի «Rooseum» կենտրոնը։


== Պատմություն և նկարագրություն ==
2000-ական թվականների սկզբին Մալմյո քաղաքի իշխանությունը դիմել է Ստոկհոլմի Ժամանակակից արվեստի թանգարանին, խնդրելով իրենց քաղաքում բացել մայրաքաղաքային թանգարանի մասնաճյուղը։ Թանգարանի համար առաջարկվել են Գասվերկսգատան փողոցի 22 հասցեում գտնվող կառույցները։ Ստոկհոլմյան թանգարանը համաձայնություն է տվել և Մալմյո քաղաքի, Սկոնե շրջանի իշխանությունների ու Շվեդիայի կառավարության համագործակցության արդյունքում ձևավոևվել է «Moderna Museet Malmö» թանգարանը, որն իր դռները հանրության առաջ բացել է 2009 թվականի դեկտեմբերի 26-ին։
Նախկինում թանգարանի սրահներն զբաղեցնում էր «Rooseum» ժամանակակից արվեստի կենտրոնը․ լինելով մասնավոր՝ այդ կենտրոնը զգալի չափով ֆինանսավորվել է երկրի կառավարության կողմից։ Այն հիմնադրվել էր 1988 թվականին շվեդ կոլեկցիոներ և ֆինանսիստ Ֆրեդերիկ Ռոոսի կողմից, որի անվամբ էլ հաստատությունն անվանակոչվել է։ «Rooseum»-ն իր գործունեությունն սկսել է որպես «ավանդական» ցուցասրահ, որտեղ կարելի էր տեսնել ժամանակակաից ու ակտուալ արվեստ՝ ստեղծված ինչպես հյուսիսեվրոպական երկրների, այնպես էլ միջազգային հեղինակների կողմից։ Առաջին տնօրենը եղել է քննադատ Լարս Նիտվեն (ծնվ․ 1953), իսկ թանգարանն ինքը տեղակայված էր 1900 թվականին կառուցված նախկին էլեկտրակայանի շենքում։ «Rooseum»-ը փակվել է 2006 թվականին։
Չնայած այն հանգանանքին, որ Մալմյոյում գտնվում է մայրաքաղաքային թանգարանի մասնաճյուղը, այն վարում է ամբողջովին անկախ  ցուցահանդեսային քաղաքականություն։ Թանգարանի սրահներում կազմակերպվում են դասական մոդեռնիզմից մինչև ժամանակակից հեղինակների փորձարարական աշխատանքների տարբեր ցուցահանդեսներ, կանոնավոր անցկացվում են Ստոկհոլմի թանգարանային ֆոնդերից հավաքված ժամանակավոր ցուցադրություններ․ աշխատանքներ, որոնք ստեղծվել են 1900 թվականից հետո։ Բացի ցուցահանդեսային գործունեությունից թանգարանն իրականացնում է նաև կրթական ծրագիր, որն ուղղված է շրջանի բնակիչներին ժամանակակից արվեստի հետ ծանթացնելուն։ 2017 թվականի վերջին ու 2018 թվականի սկզբին թանգարանում իրականացվել է «Public Movement: On Art, Politics and Dance» խմբակային ցուցադրությունը, որին մասնակցել են ավելի քան տասնհինգ հեղինակներ, այդ թվում այնպիսի նկարիչներ, ինչպիսիք են՝ Կլարա Լիդենը,  Խալիլ Ալտինդերեն, Ադամ Պենդլտոնը, Էմիլի Ռոյսդոնը և Ռաշաադ Նյուսոմը։


== Տես նաև ==
Լյուբլյանայի ժամանակակից արվեստի թանգարան
Բոնիերս Կոնստալ պատկերասրահ


== Ծանոթագրություններ ==


== Գրականություն ==
Luc Tuymans : mot dagen = against the day. — Malmö: Moderna Museet, 2009. — (Moderna museets utställningskatalog, nr. 352). — ISBN 9789186243036
Yael Bartana : och Europa kommer att häpna = and Europe will be stunned. — Berlin: Revolver Publishing, 2010. — 193 с. — (Moderna museets utställningskatalog, nr. 357). — ISBN 9783868950694


== Արտաքին հղումներ ==
«Moderna Museet Malmö: Public Institution»։ artfacts.net (անգլերեն)։ Artfacts։ Վերցված է 2019-08-25
Ֆրանսուա Պոմպոն

Ֆրանսուա Պոմպոն (ֆր.՝ Francois Pompon, մայիսի 9, 1855(1855-05-09)[…], Սոլյե - մայիսի 6, 1933(1933-05-06)[…], Փարիզի 7-րդ շրջան, Փարիզ), ֆրանսիացի քանդակագործ, անիմալիստ։


== Կենսագրություն ==

Ֆրանսուա Պոմպոնը ծնվել է կարմրափայտագործ վարպետի ընտանիքում։ 15 տարեկանում սկսել է զբաղվել  մարմարի փորագրությամբ։
1870-ական թվականներին ընդունվել է Դիժոնի Դեկորատիվ արվեստների ազգային դպրոց, որտեղ սովորել է անիմալիստիկա։
Փարիզ տեղափոխվելուց հետո աշխատել է որպես Օգյուստ Ռոդենի օգնական։ 
Ֆրանսուա Պոմպոնը հանրաճանաչ է դարձել 65 տարեկանում, երբ ստեղծել է յուրաոճ սպիտակ արջին պատկերող քանդակը, որն առանձնահատուկ ուշադրության է արժանացել 1922 թվականին՝ Ֆրանսաիայում բացված «Աշնանային սալոն» փառատոնում։
Սպիտակ արջի վիթխարի քանդակը ստեղծվել է Դիժոնում՝ Դարսի այգում։ Բնօրինակը, որը հայտնի է նաև որպես «Հանգիստ սպիտակ արջ», գտնվում է Փարիզի Օրսե թանգարանում։


== Արվեստ ==
Ֆրանսուա Պոմպոնի անիմալիստական գործերը հարում են սինթետիզմի և ար-դեկոյի ուղղություններին։ Որպես փորձառու ոճաբան՝ Պոմպոնը տիրապետում էր վիմագրային կառուցվածքները բացահայտելու ունակությանը և կարողանում էր աշխատել մեծածավալ երկրաչափական պատկերների հետ, ընդ որում՝ կարողանում էր խուսափել սեփական բառապաշարով օբյեկտները մանրամասնելուց և մեկնաբանելուց, ինչով նրա սինթետիզմը տարբերվում էր իր ժամանակի մյուս անիմալիստ-քանդակագործների առավել մանրակրկիտ նատուրալիզմից։ Պոմպոնի քանդակները XX դարի երկրորդ կեսի ֆրանսիական անիմալիստական մշակույթի առավել վառ և նրբաճաշակ մեկնաբանության օրինակ են։ 
Պոմպոնին մեծ հռչակ են բերել նրա երկու աշխատանքները․ «Բադ» (1911) ստեղծագործությունը և «Սպիտակ արջ» (1922) քանդակը, որի վրա Պոմպոնն աշխատել է մինչև իր կյանքի վերջը։ 1929 թվականին «արջը» տեղ է գտել Լյուքսեմբուրգի թանգարանում, այնուհետև՝ Օրսե թանգարանում։ Պոմպոնի ոճի ձևավորման գործում մեծ դեր է խաղացել նրա անդամակցությունը քանդակագործների «Bande à Schnegg» խմբին, որոնց ոճի հիմքում Օգյուստ Ռոդենի արվեստն էր։ «Bande à Schnegg»-ի անդամները մերժում էին ռոմանտիզմը։
Ֆրանսուա Պոմպոնի քանդակներ կրկնօրինակ հուշանվերները վաճառվում են Եվրոպայի խանութնորում։ Ֆրանսուա Պոմպոնը ողջ կյանքի ընթացքում հավատարիմ է մնացել իր ոճին.


== Պատկերասրահ ==

		
		
		
		
		
		
		
		
		
		


== Ծանոթագրություններ ==
Փայլուկ Ֆորսթերի

Փայլուկ Ֆորսթերի (լատ.՝ Luzula forsteri), կնյունազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
20-40 սմ բարձրությամբ բազմամյա բույս է։ 1,5-8 մմ լայնությամբ տերևները տափակ են, գծային և եզրերից ցրված մազոտ։ 3,5-5 մմ երկարությամբ ծաղիկները մանր են, գտնվում են միայնակ կամ խմբված դեպի վեր ուղղված հովանոցանման-հուրանային ծաղկաբույլում։ Սերմերը խոշոր հավելուկով են և երբեմն ունենում են սերմին հավասար երկարություն։


== Տարածվածություն ==
Հայաստանում հանդիպում է Զանգեզուրի ֆլորիստիկական շրջանում և Խուստուփ լեռան վրա։ Աճում է նաև Փոքր Ասիայում։


== Էկոլոգիա ==
Աճում է միջին լեռնային գոտում՝ ծովի մակարդակից 1400-1700 մ բարձրությունների վրա, ինչպես նաև անտառներում։ Ծաղկում է մայիս ամսին, պտղաբերում՝ հուլիսին։


== Պահպանություն ==
Կրիտիկական վիճակում գտնվող տեսակ է։ Հայտնի է մեկ ոչ մեծ պոպուլյացիա, որի տարածման և բնակության շրջանների մակերեսը 10 կմ²-ից պակաս է։ Տեսակին, կապված սահմանափակ տարածման և աճելավայրի պայմանների փոփոխության հետ, սպառնում է անհետացման վտանգ։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Բերում (ֆուտբոլային ակումբ)

«Բերում» (նորվ.՝ Bærum Sportsklubb), նորվեգական ֆուտբոլային ակումբ, որը տեղակայված է Օսլոյի մոտ գտնվող Սանվիկա քաղաքում։ Ներկայումս ակումբը հանդես է գալիս Նորվեգիայի ֆուտբոլի առաջին դիվիզիոնում, որը մրցակցային աստիճանակարգով Նորվեգիայի երկրորդ ֆուտբոլային մրցաշարն է։
Ֆուտբոլային ակումբը հիմնադրվել է 1910 թվականի մարտի 26-ին։ Սկզբնական շրջանում այն կոչվում էր Գրանե ՖԱ (նորվ.՝ Grane FK), բայց շուտով փոխեց անվանումը Գրանե ՍԿ-ի (նորվ.՝ Grane SK), քանի որ ակումբի կազմում ընդգրկվեցին նաև այլ սպորտային խմբեր։ 1946 թվականին Սանդվիկա ԱԻԼ (նորվ.՝ Sandvika AIL) ակումբի հետ ձուլվելուց հետո սկսեց կոչվել ԻԼ Մոդե (նորվ.՝ IL Mode):Ներկայիս անվանումը ակումբը ստացել է 1969 թվականին։
«Բերում» ֆուտբոլային ակումբը իր տնային խաղերը անցկացնում է Սանվիկա քաղաքում գտնվող Սանվիկա մարզադաշտում, որի տարողունակությունը շուրջ 1500 հանդիսական է։ 30 տարի ակումբը ընդունում էր հյուրերին Բերումի Նեդերուդ մարզադաշտում։


== Աղբյուրներ ==
Aalbu skal kommentere for MAX.


== Արտաքին հղումներ ==
Ակումբի պաշտոնական կայքը:
Օբվանք (լեռ)

Օբվանք, լեռ Թուրքիայում, Բյուրակն-Մնձորյան լեռնաշղթայի կենտրոնական հատվածում, Քղի քաղաքից 5 կմ արևմուտք, Օբվանք գյուղի հարավային կողմում, Օբվանք գետակի հովտում։


== Ծանոթագրություններ ==
Ֆիլիմոնովկա (այլ կիրառումներ)

Ֆիլիմոնովկա, կարող է վերաբերել՝

Ֆիլիմոնովկա – գետ Ռուսաստանում, հոսում Արխանգելսկի մարզում, Կոմի հանրապետությունում
Ֆիլիմոնովկա – գյուղ Ուկրաինայի Նիկոլաևի մարզի Վրադիևկայի շրջանում
Իդա Ֆալբե-Հանսեն

Իդա Ֆալբե-Հանսեն (դան․՝ Ida Mariette Helene Falbe-Hansen, փետրվարի 19, 1849(1849-02-19), Օդենսե, Դանիա - սեպտեմբերի 23, 1922(1922-09-23), Ֆրեդերիկսբերգ, Մայրաքաղաքային տարածաշրջան, Դանիա), դանիացի մանկավարժ, բանասեր և կանանց շարժման ակտիվիստ։


== Կենսագրություն ==
Իդա Ֆալբե-Հանսենը ծնվել է 1849 թվականին, Օդենսեում,  Յոհան Յորգեն Հանսենի և Մարիետա Կարոլինա Էռնեստինա Բասենի ընտանիքում։ 1877 թվականին ընդունվել է Կոպենհագենի Նատալի Սալեի դպրոց (N. Zahles Skole), որտեղ վերապատրաստման դասընթացներն ավարտելուց հետո մնացել է նույն դպրոցում մինչև 1884 թվականը և աշխատել որպես ուսուցիչ։ Մեկնել է Լոնդոն և սովորել Բրիտանական թանգարանում։ 1889 թվականին Իդան վերադարձել է Դանիա և մինչև 1899 թվականը Նատալի Սալեի դպրոցում ուսուցանել է շվեդերեն և դանիերեն։ 1890 թվականին Կոպենհագենի համալսարանում սովորել է սկանդինավյան բանասիրություն։
Իդան ունեցել է մանկավարժական լավ հմտություններ և 1892-1911 թվականներին եղել է հանրակրթական դպրոցներում ուսուցիչների քննությունների տեսուչ, իսկ 1910-1919 թվականներին` Den Danske Pigeskole-ում («Դանիայի աղջիկների դպրոց») տնօրեն։ Միաժամանակ եղել է կիրառական գիտությունների քննական հանձնաժողովի անդամ, ինչպես նաև կրթության նախարարության ներկայացուցիչ, եղել է նաև շվեդերենի լավ ուսուցիչ է, նպաստել է Դանիայոմ շվեդական գրականության առաջխաղացմանը և ինքն էլ հրատարակել է դասագրքեր։ Էլիզաբեթ Գրունդտվիգի հետ դանիերեն է թարգմանել շվեդ գրող և Նոբելյան դափնեկիր Սելմա Լագերլյոֆի գրքերից։
Բացի դասախոսական գործունեությունից, Իդան ակտիվորեն մասնակցել է կանանց իրավունքների շարժմանը՝ 1883-1886 թվականներին ընտրվելով «Դանիայի կանանց համայնքի» և 1889-1896 թվականներին՝ «Կանանց ընթերցանության միության» կազմում։ 1899 թվականին ղեկավարել է «Կանանց ընթերցանության միությունը»։ Որպես գրականության պատմաբան` նա հրատարակել է ոլորտի մի շարք աշխատանքներ, այդ թվում՝ Den ny Eventyrbog («Պատմվածքների նոր ժողովածու», 1873) և («Դանիական ժողովրդական հին երգեր», 1917)։
Իդայի արժանիքները բարձր են գնահատվել, 1914 թվականին նրան շնորհվել է Դանիայի «Ծառայությունների համար» ոսկե մեդալ, իսկ 1915 թվականին՝ գրականության և արվեստի շվեդական ոսկե մեդալ։
Իդան մահացել է 1922 թվականին, Կոպենհագենում։ Թաղված է Frederiksberg Ældre Kirkegård գերեզմանատանը։


== Ծանոթագրություններ ==


== Արտաքին հղումներ ==
Ida Falbe-Hansen
Ida Falbe-Hansen (1849 - 1922) Falbe-Hansen, Ida Mariette Helene
«Ida Falbe-Hansen»։ www.gravsted.dk։ Վերցված է 2020-12-14
Գրիգոր Նազիկյան

Գրիգոր Ադամի Նազիկյան (հունիսի 10, 1909(1909-06-10), Իզմիրի մարզ, Թուրքիա - օգոստոսի 4, 1982(1982-08-04), Երևան, Հայկական ԽՍՀ, ԽՍՀՄ), հայ մանկավարժ։ Մանկավարժական գիտությունների դոկտոր (1974), պրոֆեսոր (1976): Հայրենական պատերազմի (1941-1945) մասնակից։ Հունաստանի կոմկուսի անդամ։


== Կենսագրություն ==
Գրիգոր Նազիկյանը ծնվել է 1909 թվականի հունիսի 10-ին, Օվաճըք (Իզմիրի մարզ) գյուղում։ 1920-1922 թվականներին սովորել է Զմյուռնիայի Մեսրոպյան  վարժարանում։ Հունաստանի կոմկուսի անդամ։ 1930-1931 թվականներին Աթենքում խմբագրել է «Ժողովրդի ձայն», 1931-1934 թվականներին՝ «Նոր շարժում» թերթերը։ 1932 թվականին հայրենադարձել է 1944-1950 թվականներին՝ Հայաստանի ժողկրթության թանգարանի տնօրեն, 1962-1969 թվականներին՝ Երևանի հեռակա մանկավարժական ինստիտուտի մանկավարժության և հոգեբանության ամբիոնի վարիչ։ 1969 թվականից դասախոսել է Երևանի տարբեր բուհերում։ Մասնակցել է Հայրենական պատերազմին (1941-1945)։
Աշխատությունները նվիրված են մանկավարժության տեսության ու պատմության հարցերին, արևմտահայության տնտեսական, քաղաքական և մշակութային կյանքին։ Հեղինակ է «Արևմտահայ մանկավարժական միտքն ու դպրոցը (19-րդ դարի սկզբից մինչև 19-րդ դարի 50-60-ական թվականները)» (1969) մենագրության, «Ակնարկներ Սովետական Հայաստանի հանրակրթական դպրոցի պատմության» (1955, համահեղինակ) գրքի։


== Պարգևներ ==
ՀՊՄԻ Խաչատուր Աբովյանի անվան մեդալ (1970):


== Երկեր ==
Ակնարկներ Սովետական Հայաստանի հանրակրթական դպրոցի պատմության, Երևան, 1955 (համահեղինակ)։
Արևմտահայ մանկավարժական միտքն ու դպրոցը (19-րդ դարի սկզբից մինչև 19-րդ դարի 50-60-ական թվականները), Երևան, 1969։
Հանրակրթական դպրոցը Սովետական Հայաստանում (1941-1970 թթ.), Երևան, 1972 (համահեղինակ)։
Սովետահայ դպրոցի պատմություն (1920-1941), Երևան, 1973 (համահեղինակ)։


== Ծանոթագրություններ ==
Մաքս Մաքսուդյան

Մաքս Մաքսուդյան (հունիսի 12, 1881(1881-06-12), Իզմիր, Զմյուռնիայի սանջակ, Այդինի վիլայեթ, Օսմանյան կայսրություն - հուլիսի 20, 1976(1976-07-20), Բուլոն Բիյանկուր), ֆրանսահայ դերասան։


== Կենսագրություն ==
Մաքս Մաքսուդյանը ծնվել է Իզմիրում։ 12 տարեկանում ծնողների հետ արտագաղթել է Ֆրանսիա։ 1904 թվականին ավարտել է Փարիզի կոնսերվատորիայի դրամատիկական բաժինը, աշակերտել «Կոմեդի ֆրանսեզ» նշանավոր դերասան Սիլվենին։ Տրիպուլեի (Վիկտոր Հյուգոյի «Արքայն զբոսնու») մենախոսության համար արժանացել է ողբերգության առաջին մրցանակին։ Դերասանի արվեստին բնորոշ է եղել ողբերգական խաղաոճը, ներքին մեծ թափը, հստակ առոգանությունը, շարժուձևի ներդաշնակությունը, անկեղծ կատարումը, որոնց շնորհիվ էլ ընդունվել է Փարիզի «Օդեոն» ազգային թատրոն, հանդես եկել Մոլիերի «Ագահ», «Տարտյուֆ» և այլ պիեսներում։ Խաղացել է Սառա Բեռնարի խմբում՝ կատարելով գլխավոր դերեր, շրջագայել Եվրոպայում, Ամերիկայում (1911)։
1912-1949 թվականներին նկարահանվել է մի քանի տասնյակ կինոնկարներում` 

«Ադրիենա Լեկուվրյոր»
«Էլիզաբեթ, Անգլիայի թագուհին» (Սառա Բեռնարի մասնակցությամբ, 1913)
«Երկաթե մարդը», 1914
«Սպիտակ գոգնոց», 1917
«Անիվ», 1923
«Հոգու աչքերը», 1924
«Սիրո շատրվանը», 1924
«Արաբը», 1924
«Արթնացում», 1925
«Իմ Փարիզը», 1927
«Նապոլեոն», 1927
«Կանաչ թութակ», 1928
«Աշտարակով տունը» (La Maison de la Fléche), 1930
«Վենեցիական գիշերներ», 1931
«Երեք վալս», 1935
«Tondelayo» («Սպիտակ բեռ»), 1937
«Երեք վալս», 1938
«Մարմին ունեցող սատանան», 1947
«Հիշողությունները ենթակա չեն վաճառքի», 1948


== Գրականություն ==
Jung, Uli & Schatzberg, Walter. Beyond Caligari: The Films of Robert Wiene. Berghahn Books, 1999.


== Ծանոթագրություններ ==
(1790) Վոլկով

(1790) Վոլկով (անգլ.՝ Volkov), աստերոիդ աստերոիդների հիմնական գոտում։ Հայտնաբերվել է 1967 թվականի մարտի 9-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,237804 ա. մ., առավելագույնը մոտենում է 2,0111 ա. մ. հեռավորության վրա և հեռանում 2,4645 ա. մ.։ Արեգակի շուրջ մեկ ամբողջական պտույտ է կատարում 1222,73 երկրային օրվա ընթացքում, իր ուղեծրով շարժվելով միջինը 0,294422 աստիճան/օր արագությամբ։ 
Ուղեծրի հարթությունը և խավարածրի հարթությունը իրար հետ կազմում են 5.11° անկյուն։


== Անուն ==
Անունն ստացել է տիեզերագնաց, Սոյուզ-11 տիեզերանավի թռիչքային ինժեներ Վլադիսլավ Վոլկովի պատվին։ Տե'ս նաեւ (1789) Դոբրովոլսկի հոդվածի ակնարկը։


== Տես նաև ==
Աստերոիդների ցանկ (1701-1800)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1790) Վոլկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամուրջ (այլ կիրառումներ)

Կամուրջ կարող է վերաբերել՝

Կամուրջ - ինժեներական ճարտարապետական շինություն բնական կամ արհեստական արգելքների վրայով ուղե-ճանապարհային անցում ստեղծելու նպատակով։
Կամուրջ (ալմանախ) - Վրաստանի խորհրդային գրողների միության հայկական մասնաճյուղի տարեգիրք։
Կամուրջ (Խլաթ) - գյուղ Արևմտյան Հայաստանում, Բիթլիսի վիլայեթի Խլաթ գավառում։
Կամուրջ (Ուրֆա) - հայաբնակ գյուղ Թուրքիայում, Ուրֆայի վիլայեթում։
Կամուրջ - գյուղ Արևմտյան Հայաստանում, Բիթլիսի վիլայեթի Խլաթի գավառակում
Կամուրջ - գյուղ Արևմտյան Հայաստանում, Կիլիկիայի Ուրֆայի նահանգում
Կամուրջ - գյուղ Արևմտյան Հայաստանում, Էրզրումի վիլայեթի Բասենի գավառակում
Կամուրջ - կառուցվածքային նախագծման ձևանմուշ, որն օգտագործվում է աբստրակցիան և իրականացումը միմյանցից բաժանելու համար, որպեսզի վերջիններս հնարավոր լինի փոփոխել միմյանցից անկախ
Կամուրջ - գրական-գեղարվեստական, տեսական-քննադատական տարեգիրք, Վրաստանի խորհրդային գրողների միության հայկական մասնաճյուղի հրատարակություն


== Տես նաև ==
Հեռուստակամուրջ=
Ամերիկայի Հայ Ազգային Կոմիտե

Ամերիկայի Հայ Ազգային Կոմիտեն կամ  «Հայ Դատի» հանձնախումբը (անգլ.՝ Armenian National Committee of America, ANCA) ամերիկահայ համայնքային ազդեցիկ կազմակերպություն է։


== Արտաքին հղումներ ==
Պաշտոնական կայք
«Հայ Դատի» հանձնախմբի Կալիֆորնիայի բաժանմունք Archived 2008-05-13 at the Wayback Machine.
Նոյրիդ (Մյունխեն)

Նոյրիդ (գերմ.՝ Neuried), համայնք Գերմանիայում՝ Բավարիա հողում։ Ենթարկվում է Վերին Բավարիա շրջանին։ Գտնվում է Մյունխենի շրջանում։ Բնակչությունը կազմում է 8411 մարդ (դեկտեմբերի 31, 2009): Զբաղեցնում է 9,63 կմ² մակերես։ Պաշտոնական կոդ՝  09 1 84 132:


== Արտաքին հղումներ ==
Պաշտոնական կայք


== Ծանոթագրություններ ==
Եվրատեսիլ 1969 երգի մրցույթ

Եվրատեսիլ 1969-ը 14-րդն է եղել մրցույթի պատմության մեջ։ Մրցույթում այդ տարի հաղթեցին միանգամից 4 երկիր, և այդ պատճառով առաջացավ խառնաշփոթ քանի որ մրցույթի կանոնակարգում գրված չէր թե այդպիսի դեպքերում ինչ պետք է անել, բայց քվեարկության վերջում հաղորդավարը ուղղակի հայտարարեց որ հաղթել են 4 երկիր։
Ֆրանսիան մրցույթում հաղթեց չորրորդ անգամ և դարձավ ամենաշատ հաղթանակած երկիրը։ Նիդերլանդների հաղթանակը դարձավ երրորդը իսկ Իսպանիան և Մեծ Բրիտանիան մրցույթում հաղթեցին երկրորդ անգամ։ Մրցույթում նաև առաջին անգամն էր, երբ նախորդ տարվա հաղթողը հաղթում է նաև հաջորդ անգամ (տվյալ դեպքում դա Իսպանիան էր)։
Երմոլովկա (գյուղ, Բաշտանկայի շրջան)

Անվան այլ կիրառումների համար տե՛ս՝ Երմոլովկա (այլ կիրառումներ)Երմոլովկա (ուկրաիներեն՝ Єрмолівка), գյուղ Ուկրաինայի Նիկոլաևի մարզի Բաշտանկայի շրջանում։ Բնակավայրը նախկինում նաև անվանվել է Սոլդատսկոե։ Հիմնադրվել է 1910 թվականին։
2001 թվականի տվյալներով Երմոլովկա գյուղում բնակվում էր 350 մարդ։ Բնակավայրը զբաղեցնում է 0,5 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիկո (Օդի գավառ)

Ռիկո (ֆր.՝ Ricaud), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 283 մարդ, բնակչության խտությունը` 47.80 մարդ/կմ²։ Բնակավայրը զբաղեցնում է 5.92 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 206 աշխատունակ (15-64 տարեկան)  բնակիչ, որոնցից ակտիվ էին 147-ը, իսկ ոչ ակտիվները` 59։ Ակտիվության ցուցանիշը կազմում է 71,4 %։ 147 աշխատունակ մարդկանցից աշխատել է 133 անձ (68 տղամարդ և 65 կին)։ Գործազուրկ են եղել 14 անձ (7 տղամարդ և 7 կին)։ 59 անաշխատունակներից 16-ը եղել են աշակերտներ կամ ուսանողներ, 29-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վագր (այլ կիրառումներ)

Վագր, կարող է վերաբերել՝

Վագր - կատվազգի գիշատիչ
Վագր - Երկրորդ աշխարհամարտի տարիների գերմանական ծանր տանկ
Վագր - իտալական ֆիլմ
Բադյոլ (Պեչորայի վտակ)

Անվան այլ կիրառումների համար տե՛ս՝ Բադյոլ (այլ կիրառումներ)Բադյոլ (ռուս.՝ Бадъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 903 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչորսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063610
Կոդը ըստ հիդրոլոգիական հետազոտության (ՌԴ) — 103006361
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Զեն (Բիթլիսի գավառ)

Զեն, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից հյուսիս-արևելք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սենովոդի

Սենովոդի (ուկրաիներեն՝ Сіноводи), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Սենովոդի գյուղում բնակվում էր 4 մարդ։ Բնակավայրը զբաղեցնում է 0,247 կմ² տարածք։ Բնակչության խտությունը կազմում էր 16,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արաս սյուր Ռոն

Արաս սյուր Ռոն (ֆր.՝ Arras-sur-Rhône), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2009 թվականի դրությամբ կազմում է 525 մարդ, բնակչության խտությունը` 89.13 մարդ/կմ²։ Բնակավայրը զբաղեցնում է 5.89 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ-արևելք, Լիոն քաղաքից` 70 կմ հարավ, Պրիվա քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 320 աշխատունակ (15-64 տարեկան) բնակիչ, որոնցից ակտիվ էին 252-ը, իսկ ոչ ակտիվները` 68։ Ակտիվության ցուցանիշը կազմում է 78,8 %։ 252 աշխատունակ մարդկանցից աշխատել է 228 անձ (127 տղամարդ և 101 կին)։ Գործազուրկ են եղել 24 անձ (9 տղամարդ և 15 կին)։ 68 անաշխատունակներից 23-ը եղել են աշակերտներ կամ ուսանողներ, 23-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արկադիա (առողջարան Օդեսայում)

Արկադիա՝ առողջարանային շրջան Օդեսայում, որը ներառում է նույնանուն լողափը։ Առողջարանը գտնվում է քաղաքի Պրիմորսկի շրջանում, Սև ծովի ափին, Մեծ Շատրվանի հինգերորդ և յոթերորդ կայարաններից ոչ հեռու։


== Պատմություն ==
Առողջարանի տեղաբաշխումը Արկադիա լողափում ընտրվել է քաղաքի հիմնադիրների կողմից, քանի որ Օդեսայի հայտնի շատ լողափեր հասնելու համար հնարավոր է եղել կտրուկ զառիթափերի և վայրէջքների հաղթահարմամբ, որոնցով դժվար էր իջնելը և, հատկապես, բարձրանալը։ Ընդ որում, դեպի Արակադիայի շրջան տանում է իր ծագմամբ հեղեղատ հիշեցնող մի բնական զառիվայր։ Օդեսայի բնակիչների կողմից այդ շրջանը անվանվել է ի պատիվ Հունաստանի լեռնային մարզի, որը տեղակայված է Հունաստանում։ Համաձայն հունական պատկերացման՝ այդ մարզում թագավորել են երջանկությունը, հանգստությունը, խաղաղությունը և բարքերի պարզությունը՝ հովվերգական տեղ երկրագնդի վրա։
1920-ական թվականներին հիմնադրվել է «Արկադիա» կանոնավոր այգին՝ դառնալով քաղաքի զբոսաշրջության կարևոր կենտրոն։ 2013 թվականին իրականացվել է հետիոտնի գոտի դարձած այգու մասշտաբային վերակառուցումը, սակայն ըստ Գլխավոր պլանի՝ տարածքը դադարել է համարվել զբոսայգու համար նախատեսված գոտի։
1946 թվականին հիմնադրվել է «Արկադիա» առողջատունը։ Այդ ընթացքում սկսվել է ննջարանային առանձնաշենքերի և տնտեսական կառույցահատվածների շինարարությունը։ Առողջատունը ստեղծվել է պատմական Արկադիայի տարածքում։ Այսպես՝ նրա տարածքում տեղակայված է Ուկրաինայի մշակութային ժառանգության օբյեկտների մի ամբողջ շարք՝ հինգ ամառանոցներից կազմված ամբողջություն (XIX դարի վերջ և XX դարի սկիզբ), այդ թվում՝ Մավրոկորդատոյի և Պարասկիևի ամառանոցները, կույրերի դպրոցը, ջրաբուժարանը, սեղանատունը, քաղաքային առողջատան առանձնաշենքերը։ Արտաքին պարիսպը կառուցվել է 1891 թվականին (ճարտարապետ՝ Պ. Ու. Կլեյն)։ Առողջատան ողջ տարածքը հանդիսացել է զբոսայգի-հուշարձան։
1967 թվականին կառուցվել է «Արկադիա» հյուրանոցը։ Այն իր մեջ ներառում է 295 մեկտեղանոց և երկտեղանոց համարներ՝ նախատեսված 530 տեղի համար, որոնք ամբողջովին հեռախոսավորված և ռադիոֆիկացված էին։ 2019 թվականի դրությամբ հյուրանոցը շարունակում է գործել և ողջ առողջարանային շրջանի պահպանված խորհրդային կառուցապատման տարրը համարվել։
Ժամանակակից Արկադիան հայտնի է նրանով, որ նրա տարածքում են գտնվում մեծ թվով հասարակական հաստատություններ, ինչպիսիք են՝ ռեստորաններ, դիսկոտեկներ և գիշերային ակումբներ, որոնք աշխատում են մայիսի կեսից մինչև սեպտեմբերի կեսը։ Դա պայմանավորված է նրանով, որ դրանք տեղակայված են  անմիջապես ծովափին, բաց երկնքի տակ։ Լողափի և զբոսայգու մոտ տեղակայված են բազմաթիվ առողջարաններ և հյուրանոցներ։


== Կինոարվեստում ==
Արկադիայում տեղակայված «Իբիցա» գիշերային ակումբում շտապում են համերգի «Ինչի՞ մասին են խոսում տղամարդիկ» ֆիլմի հերոսները «Բի-2» խմբից։
«Պրիմորսկյան ծառուղի» ֆիլմում անց է կացվել գեղեցկության մրցույթ Ռոտոնդայում, որը տեղակայված է Արկադիայում։


== Պատկերասրահ ==


== Արտաքին հղումներ ==
Одесский дневник 16.06.2012
Аллея в Аркадии до реконструкции (осень 2013)


== Ծանոթագրություններ ==
Տացինսկայա

Տացինսկայա (ռուս.՝ Тацинская), ստանիցա Ռուսաստանի Ռոստովի մարզի Տացինսկի շրջանում։ Տացինսկի շրջանի և Տացինսկի գյուղական համայնքի վարչական կենտրոնն է։ Դոնի Ռոստով քաղաքից գտնվում է 230 կմ հեռավորության վրա։
2002 թ. տվյալներով բնակչությունը կազմում է 11275 մարդ։ Հիմնվել է 1881 թ.։
Օգնության ազդանշան

Օգնության ազդանշանը (կամ ընտանեկան բռնության ազդանշանը) մեկ ձեռքի ժեստ է, որը կարող է օգտագործվել անձի կողմից, ուրիշներին զգուշացնելու համար, որ ինքն օգնության կարիք ունի։ Այն ի սկզբանե ստեղծվել է որպես COVID-19 համաճարակի հետ կապված ինքնամեկուսացման միջոցառումների արդյունքում ամբողջ աշխարհում ընտանեկան բռնության դեպքերի աճի դեմ պայքարի գործիք։
Ազդանշանը կատարվում է ձեռքի բարձրացմամբ, հետո անձը ափի մեջ է դնում իր բութ մատը, այնուհետև ծալում է մյուս մատները։ Նշանը հատուկ նախագծված է որպես ձեռքի մեկ շարունակական շարժում, այլ ոչ թե մեկ դիրքում պահվող նշան, որը հեշտությամբ կարելի է տեսնել։
Օգնության ազդանշանն առաջին անգամ ներկայացվել է Կանադայում 2020 թվականի ապրիլի 14-ին՝ Կանադայի կանանց հիմնադրամի կողմից, իսկ 2020 թվականի ապրիլի 28-ին՝ Միացյալ Նահանգներում կանանց ֆինանսավորման ցանցում (WFN)։


== Ծանոթագրություններ ==